**זמן תוכן | יום ד' אוכלוסיות מגוונות ופריפריה| אתגרים בהשתלבות בתנועת הצופים**

**שאלה מרכזית:**

**סמינר**

**מרכזים**

מהם האתגרים שעומדים בפני אוכלוסיות מגוונות בהשתלבות בתנועת הצופים, ואיך אפשר להתמודד מולם?

**זמן הפעילות: 60 דק'**

מסר מרכזי: להכיר לעומק את האתגרים העומדים בפני אוכלוסיות מגוונות בבואן להשתלב בפעילות הצופים, ולהכיר את דרכי ההתמודדות עם החסמים המונעים מאוכלוסיות אלו להשתלב.

**מתודה 1:** עדות אישית מבוגרת שנת שירות בתנועת הצופים: - **30 דק' הרצאה**

נשמע את סיפורה של בוגרת תנועת הצופים ומפעל שנת השירות, מיטל אדגו- בוגרת צופים, אודות החסמים והאתגרים שעומדים בפני חניכים/ות מאוכלוסיות מגוונות להשתלב בפעילות הצופים.

**מתודה 2:** שיחה פתוחה:  **30 דק'**

נזמין את המשתתפים/ות לשיחה פתוחה יחד עם הדוברת לשאול ולהעמיק בנושאים שעלו בשיחה. וכן נבקש מהם לתרגם את השיח לדרכי פעולה אופרטיביות.

ננסה לחשוב יחד:

* איזה אוכלוסיות מגוונות רלוונטיות לתנועה/הנהגה/שבט שלנו?
* איך נוכל להפוך להיות רלוונטיים עבורן?

**המלצות וטיפים להשתלבות מיטבית של אוכלוסיות מגוונות בתנועה :**

* יצירת קשר עם ארגונים ובעלי תפקידים מקומיים (חינוך לפסגות, תכנית יעל, מרכזי קליטה, פרויקט הילה, הדרך החדשה ועוד...!)
* שת"פ והשתתפות באירועים השונים שמתקיימים ברשות.
* קיום אירוע להורים בנושא צופים – לחשוב על **המקום הנכון** להעביר אותו. הורים לא יבואו לשבט בהנחה והילדים/ות שלהם לא חניכים/ות בשבט.
* תרגום מסמכים, הודעות ואישורי הורים – התנועה פועלת לתרגום האישורים, אך אם ידוע על קיום מפעל מראש ניתן לפנות באופן פרטני לתרגום הפלייאר.
* הכשרות בנושא כשירות תרבותית גם לבעלי תפקידים צעירים ולשכבות בוגרות.
* מיפוי קהילתי
* ציון מועדים רלוונטיים (סגד, רמדאן, נספי סודן, נובי- גוד, חג המולד, ועוד...).
* קיום פעילויות בשיתוף מרכזים קהילתיים ובשכונות רלוונטיות.
* אנחנו אומרים/ות דברים גדולים. אבל חשוב לזכור שהפתרונות לפעמים פשוטים – לדוגמה, טיול לילי ברמדאן. צריך רק רצון, התכוונות וחשיבה מחוץ לקופסא.
* בשנה הבאה מעלים את אחוזי המשרה של רכזות צופים לכל כדי לתת מענה יותר בהנהגות